Diari Oficial de la Generalitat Valenciana


Sumari del DOGV 4942, del 09-02-2005 (2005/1250)

ORDRE de 2 de febrer de 2005, per la qual es modifica l'Ordre de 8 de març de 2002 (DOGV núm. 4.211, de 15.03.2002), de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4942

Data del DOGV
:   09-02-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/1250


Data del document
:   02-02-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * procediment administratiu
    * segur agrícola
    * suport econòmic
    * ajuda a l'agricultura
    * ajuda pública

ORDRE de 2 de febrer de 2005, per la qual es modifica l'Ordre de 8 de març de 2002 (DOGV núm. 4.211, de 15.03.2002), de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries. [2005/S1250]
  
L'Ordre de 8 de març de 2002, de la Conselleria d'Agricultura, Pesca i Alimentació, regula les subvencions de la Conselleria d'Agricultura, Pesca i Alimentació a la subscripció d'assegurances agràries, entre les quals es troben les assegurances incloses en els Plans Anuals d'Assegurances Agràries Combinades.
  
Les modificacions introduïdes en algunes línies de contractació, així com la inclusió dels jóvens agricultors equiparant-los als efectes de subvenció amb els titulars d'explotacions prioritàries, socis d'organitzacions de productors i agricultors professionals i la necessitat de concretar alguns aspectes de la gestió de les subvencions, a fi d'una major concreció de les responsabilitats que corresponen als diversos agents que intervenen en la tramitació de la documentació necessària per a accedir a l'ajudes previstes en l'esmentada ordre, fa necessari introduir modificacions en esta per a adaptar-la a la nova regulació del Pla d'Assegurances Agràries 2005 i successius.
  
Per tot el que s'ha exposat, a proposta de la Direcció General de Producció i Comercialització Agrària i, fent ús de les atribucions conferides per l'article 35 de la Llei de Govern Valencià,
  
ORDENE
  
Article 1
  
Se suprimeix el text de l'apartat e del punt 2, de l'article 2 de l'Ordre de 8 de març de 2002, passant els anteriors apartats f, g, h i i, a ser els nous e, f, g i h i es modifica el text del nou apartat h, que queden redactats com segueix:
  
e. 10% per a parcel·les les produccions de les quals estan emparades per la marca de qualitat CV.
  
f. 10% per a la línia d'encefalopatia espongiforme bovina, EEB.
  
g. 35% per a les línies de retirada i destrucció d'animals bovins i no bovins morts a l'explotació.
  
h. 10% per a la pòlisses agrícoles en les quals, a l'assegurat, no li siga d'aplicació el tram de subvenció addicional establida per ENESA, lligada a les característiques de l'assegurat, per no reunir la condició d'agricultor professional, titular d'explotació prioritària, soci d'una organització de productors o jove agricultor.
  
Article 2
  
Es modifiquen els punts 2 i 3 de l'article 4 de l'Ordre de 8 de març de 2002, que queden redactats com segueix:
  
«2. Per a les pòlisses referides en el punt 1 anterior, Agroseguro presentarà davant de la Conselleria d'Agricultura, Pesca i Alimentació, les liquidacions de les subvencions aplicades d'acord amb la present ordre, en les condicions establides en el conveni firmat a este efecte. Les esmentades pòlisses seran sotmeses al procés de verificació de la identitat dels assegurats, previst en l'article 3 de la present ordre, i es rebutjaran aquelles que no superen l'esmentada validació, les quals seran tornades a Agroseguro perquè procedisca a la seua regularització.»
  
«3. Els prenedors o acceptants que no hagueren sol·licitat en temps i forma la inclusió de l'assegurat en el fitxer al qual es refereix l'article 3 de la present ordre, podran presentar una sol·licitud de subvenció per a les esmentades pòlisses davant de la Conselleria d'Agricultura, Pesca i Alimentació, la qual serà única per prenedor, pla i línia. Perquè l'esmentada sol·licitud puga ser aprovada serà condició indispensable l'haver solucionat l'esmentada omissió presentant la corresponent sol·licitud d'inclusió dels assegurats afectats?.
  
Article 3
  
S'inclou en la precitada ordre la disposició transitòria següent:
  
Disposició transitòria sexta
  
«Pel fet que en el Pla d'Assegurances Agràries per a l'any 2005, està previst la inclusió d'una línia d'assegurament per a l'activitat apícola, durant l'any 2005 només podran ser objecte de subvenció, amb càrrec, exclusivament, a la Conselleria d'Agricultura, Pesca i Alimentació, les pòlisses subscrites entre el dia 1 de maig de 2004 i la data immediatament anterior a l'inici de la contractació que s'establisca en la norma reguladora de l'assegurança apícola del Pla 2005; a partir de l'entrada en vigor de l'esmentada línia, només seran subvencionables les pòlisses contractades a l'àmbit d'este Pla.»
  
DisposiciÓ final
  
La present ordre s'aplicarà a tot el Pla d'Assegurances Agràries Combinades de l'any 2005.
  
València, 2 de febrer de 2005
  
El conseller d'Agricultura, Pesca i Alimentació,
  
JUAN GABRIEL COTINO FERRER